*****

ΚΑΝΟΝΙΣΜΟΣ (ΕΟΚ) αριθ. 3005/88 ΤΟΥ ΣΥΜΒΟΥΛΙΟΥ

της 26ης Σεπτεμβρίου 1988

για το άνοιγμα και τον τρόπο διαχείρισης κοινοτικής δασμολογικής ποσόστωσης για νωπά, κομμένα άνθη και μπουμπούκια ανθέων καταγωγής Κύπρου (1988/89)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι το πρωτόκολλο για τον καθορισμό των όρων και διαδικασιών εφαρμογής του δευτέρου σταδίου της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας και για την προσαρμογή ορισμένων διατάξεων της συμφωνίας (1) προβλέπει ότι τα νωπά, κομμένα άνθη και μπουμπούκια ανθέων που υπάγονται στους κωδικούς ΣΟ 0603 10 11 έως 0603 10 69, καταγωγής Κύπρου, υπόκεινται κατά την εισαγωγή στην Κοινότητα, σε μειωμένους δασμούς μέσα στα όρια ετήσιας κοινοτικής δασμολογικής ποσόστωσης 50 τόνων· ότι η ποσότητα αυτή πρέπει να προσαυξάνεται κατά 5 % κάθε χρόνο από την έναρξη ισχύος του εν λόγω πρωτοκόλλου, βάσει των άρθρων 18 και 19, και ότι επομένως ανέρχεται, για την περίοδο 1988/89 σε 55 τόνους· ότι, μέσα στα όρια αυτής της δασμολογικής ποσόστωσης, οι επιβαλλόμενοι δασμοί καταργούνται προοδευτικά ανάλογα με το ρυθμό και με τους όρους των άρθρων 5 και 16 του εν λόγω πρωτοκόλλου· ότι, στα πλαίσια της εν λόγω ποσόστωσης, το Βασίλειο της Ισπανίας και η Πορτογαλική Δημοκρατία εφαρμόζουν δασμούς που υπολογίζονται σύμφωνα με το πρωτόκολλο της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας συνεπεία της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα (2)·

ότι, τα τριαντάφυλλα με μεγάλο και μικρό άνθος και τα μονοανθή και πολυανθή γαρύφαλα γίνονται δεκτά στην ποσόστωση αυτή μόνον υπό τους όρους που καθορίζονται στον κανονισμό (ΕΟΚ) αριθ. 4088/87 του Συμβουλίου της 21ης Δεκεμβρίου 1987 για τον καθορισμό των όρων εφαρμογής των προτιμησιακών δασμών κατά την εισαγωγή ορισμένων προϊόντων ανθοκαλλιέργειας καταγωγής Κύπρου, Ισραήλ και Ιορδανίας (3)· ότι αυτά τα δασμολογικά πλεονεκτήματα εφαρμόζονται μόνο για τις εισαγωγές για τις οποίες έχουν τηρηθεί ορισμένοι όροι τιμολογίου· ότι πρέπει λοιπόν να ανοιχθεί η εν λόγω δασμολογική ποσόστωση για την περίοδο από 1ης Νοεμβρίου 1988 μέχρι 31 Οκτωβρίου 1989, για ποσότητα η οποία ανέρχεται για την περίοδο αυτή σε 55 τόνους·

ότι πρέπει να εξασφαλιστεί ιδίως η ίση και συνεχής πρόσβαση όλων των εισαγωγέων της Κοινότητας στην εν λόγω ποσόστωση και η αδιάλειπτη εφαρμογή των συντελεστών που προβλέπονται για την ποσόστωση αυτή, σε όλες τις εισαγωγές του εν λόγω προϊόντος σε όλα τα κράτη μέλη και μέχρι να εξαντληθεί η ποσόστωση· ότι, στην παρούσα περίπτωση, λαμβανομένης υπόψη της ελάχιστης χρησιμοποίησης της εν λόγω ποσόστωσης και της συγκέντρωσης των εισαγωγών στην αγορά δύο κρατών μελών, δεν πρέπει να προβλεφθεί κατανομή μεταξύ των κρατών μελών, με την επιφύλαξη της ανάληψης, από το σύνολο της ποσόστωσης, των ποσοτήτων που αντιστοιχούν στις ανάγκες τους, υπό τους όρους και σύμφωνα με τη διαδικασία που προβλέπονται στο άρθρο 1 παράγραφος 3· ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής, η οποία πρέπει ιδίως να μπορεί να παρακολουθεί το ρυθμό εξάντλησης της ποσόστωσης και να ενημερώνει σχετικά τα κράτη μέλη·

ότι, επειδή το Βασίλειο του Βελγίου, το Βασίλειο των Κάτω Χωρών και Μεγάλο Δουκάτο του Λουξεμβούργου έχουν συνενωθεί και εκπροσωπούνται από την οικονομική ένωση Μπενελούξ, κάθε ενέργεια σχετικά με τη διαχείριση των μεριδίων που έχουν χορηγηθεί σ' αυτή την οικονομική ένωση μπορεί να γίνεται από ένα από τα μέλη της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Κατά τη διάρκεια της περιόδου από την 1η Νοεμβρίου 1988 μέχρι τις 31 Οκτωβρίου 1989, οι δασμοί που εφαρμόζονται κατά την εισαγωγή στην Κοινότητα των προϊόντων που περιγράφονται στη συνέχεια, καταγωγής Κύπρου, αναστέλλονται στο ύψος και μέσα στα όρια κοινοτικής δασμολογικής ποσόστωσης όπως περιγράφεται παρακάτω:

1.2.3.4.5 // // // // // // Αύξων

αριθμός

// Κωδικός ΣΟ // Περιγραφή εμπορευμάτων

// Μέγεθος της

ποσόστωσης

(σε τόνους) // Ποσοστωτικός

δασμός

(σε %) // // // // // // // // // // // 09.1420 // 0603 10 51

0603 10 53

0603 10 55

0603 10 61

0603 10 65

0603 10 69

0603 10 11

0603 10 13

0603 10 15

0603 10 21

0603 10 25

0603 10 29 // Άνθη και μπουμπούκια ανθέων, κομμένα, για ανθοδέσμες ή διακοσμίσεις, νωπά, αποξεραμένα, λευκασμένα, βαμένα, διαβρεγμένα ή αλλιώς παρασκευασμένα:

- Νωπά:

- Από 1η Νοεμβρίου έως 31 Μαΐου

- Από 1η Ιουνίου έως 31 Οκτωβρίου // 55 // 15,4

από 1η Νοεμβρίου

έως 31 Δεκεμβρίου

13,9

από 1η Ιανουαρίου

έως 31 Μαΐου

19,6

από 1η Ιουνίου

έως 31 Οκτωβρίου // // // // //

Μέσα στα όρια αυτής της δασμολογικής ποσόστωσης, το Βασίλειο της Ισπανίας και η Πορτογαλική Δημοκρατία εφαρμόζουν δασμούς που υπολογίζονται βάσει των σχετικών διατάξεων του πρωτοκόλλου της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας, συνεπεία της προσχώρησης της Ισπανίας και της Πορτογαλίας στην Κοινότητα.

2. Η χορήγηση του ευεργετήματος των δασμολογικών ποσοστώσεων που αναφέρονται στο άρθρο 1 παράγραφος 1 μπορεί να διακοπεί για τα τριαντάφυλλα με μεγάλο και μικρό άνθος και τα μονοανθή και πολυανθή γαρύφαλα, εάν διαπιστωθεί σε κοινοτικό επίπεδο ότι δεν έχουν τηρηθεί οι όροι τιμολογίου που ορίζονται στον κανονισμό (ΕΟΚ) αριθ. 4088/87.

Στην περίπτωση αυτή, η Επιτροπή, με κανονισμούς, επαναφέρει την είσπραξη των δασμών του κοινού δασμολογίου για τα εν λόγω προϊόντα και, ενδεχομένως, επαναφέρει σε εφαρμογή τον παρόντα κανονισμό στις ημερομηνίες και για τα προϊόντα και τις περιόδους που αναφέρονται στους εν λόγω κανονισμούς.

3. Στην περίπτωση που πραγματοποιούνται ή προβλέπεται να πραγματοποιηθούν εντός προθεσμίας 14 ημερολογιακών, κατ' ανώτατο όριο, ημερών, εισαγωγές των προϊόντων που εμπίπτουν στην εν λόγω δασμολογική ποσόστωση, τότε το ενδιαφερόμενο κράτος μέλος προβαίνει, με σχετική κοινοποίηση προς την Επιτροπή, σε ανάληψη ποσότητας επαρκούς για την κάλυψη των αναγκών του στο μέτρο που το διαθέσιμο υπόλοιπο της ποσόστωσης το επιτρέπει.

4. Αν αυτό το κράτος μέλος δεν χρησιμοποιήσει τις ποσότητες που ανέλαβε μέσα στην προθεσμία των 14 ημερών, όπως αναφέρεται στην παράγραφο 3, τότε επιστρέφει, μόλις είναι δυνατόν, τα αχρησιμοποίητα υπόλοιπα, με τέλεξ που απευθύνει στην Επιτροπή.

Άρθρο 2

1. Τα κράτη μέλη θεσπίζουν όλες τις αναγκαίες διατάξεις έτσι ώστε οι αναλήψεις που πραγματοποιούν, κατ' εφαρμογή του άρθρου 1 παράγραφος 3, να επιτρέπουν τον αδιάλειπτο καταλογισμό στα σωρευμένα τους μερίδια της κοινοτικής ποσόστωσης.

2. Κάθε κράτος μέλος εξασφαλίζει στους εισαγωγείς του εν λόγω προϊόντος, την ελεύθερη πρόσβαση στην ποσόστωση, εφόσον το υπόλοιπο της ποσόστωσης το επιτρέπει.

3. Τα κράτη μέλη καταλογίζουν τις εισαγωγές του εν λόγω προϊόντος στις αναλήψεις τους, με το ρυθμό που προσκομίζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία.

4. Ο ρυθμός εξάντλησης της ποσόστωσης διαπιστώνεται βάσει των εισαγωγών που καταλογίζονται από τους όρους της παραγράφου 3.

Άρθρο 3

Τα κράτη μέλη ενημερώνουν την Επιτροπή, μετά από αίτησή της, για τις εισαγωγές του εν λόγω προϊόντος που πράγματι καταλογίστηκαν στην ποσόστωση.

Άρθρο 4

Ο παρών κανονισμός αρχίζει να ισχύει την 1η Νοεμβρίου 1988.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Σεπτεμβρίου 1988.

Για το Συμβούλιο

Ο Πρόεδρος

Θ. ΠΑΓΚΑΛΟΣ

(1) ΕΕ αριθ. L 393 της 31. 12. 1987, σ. 2.

(2) ΕΕ αριθ. L 393 της 31. 12. 1987, σ. 37.

(3) ΕΕ αριθ. L 382 της 31. 12. 1987, σ. 22.